องค์การบริหารส่วนตำบลบางหลวง

องค์การบริหารส่วนตำบลบางหลวง ตั้งอยู่ หมู่ที่ 6 ตำบลบางหลวง อำเภอบางเลน จังหวัดนครปฐม กระทรวงมหาดไทย ได้ประกาศยกฐานะสภาตำบลบางหลวง อำเภอบางเลน จังหวัดนครปฐม เป็น " องค์การบริหารส่วนตำบลบางหลวง " โดยประกาศลงในราชกิจจานุเบกษา ฉบับประกาศทั่วไป เล่ม 113 ตอนที่ 9 ง ลงวันที่ 30 มกราคม 2539 โดยมีผลบังคับตั้งแต่วันที่ 24 มีนาคม 2539 เป็นต้นไป
ลักษณะที่ตั้ง.
ที่ทำการองค์การบริหารส่วนตำบลบางหลวง ตำบลบางหลวงเป็น 1 ใน 15 ตำบล ของอำเภอบางเลน ตั้งอยู่ทางทิศเหนือ ระยะห่างจากที่ว่าการอำเภอบางเลน ประมาณ 15 กิโลเมตร โดยมีอาณาเขตติดต่อกับตำบลต่างๆ ดังนี้
ทิศเหนือ ติดต่อกับ ตำบลบางเลน อำเภอสองพี่น้อง จังหวัดสุพรรณบุรี
ทิศตะวันออก ติดต่อกับ ตำบลบัวปากท่า อำเภอบางเลน จังหวัดนครปฐม
ทิศใต้ ติดต่อกับ ตำบลหินมูล ตำบลไผ่หูช้าง อำเภอบางเลน จังหวัดนครปฐม
ทิศตะวันตก ติดต่อกับ ตำบลสระสี่มุม อำเภอกำแพงแสน จังหวัดนครปฐม
ลักษณะภูมิประเทศ.
สภาพพื้นที่ขององค์การบริหารส่วนตำบลบางหลวงเป็นพื้นที่ราบเรียบ มีความลาดเทเล็กน้อยจากด้านทิศตะวันตกเข้าหาแม่น้ำท่าจีน และจากทิศตะวันออกลาดเข้าหาแม่น้ำท่าจีน โดยแม่น้ำท่าจีนไหลจากทิศเหนือลงสู่ทิศใต้ และมีคลองธรรมชาติ คลองชลประทานไหลแยกจากแม่น้ำท่าจีนสู่ตำบลบางหลวงหลายสายด้วยกัน
องค์การบริหารส่วนตำบลบางหลวงมีเนื้อที่ประมาณ 88.78 ตารางกิโลเมตรหรือประมาณ 55,487.50 ไร่ แยกพื้นที่ของแต่ละหมู่บ้าน ดังนี้
หมู่บ้านที่อยู่ในเขตความรับผิดชอบขององค์การบริหารส่วนตำบลบางหลวง เต็มพื้นที่ของหมู่บ้านจำนวน 18 หมู่บ้าน ได้แก่ หมู่ที่ 4,5,6,7,8,9,10,11,12,13,14,15,16,17,18,19,20 และ 21
หมายุเหตุ : หมู่ที่ 6 และ 13 อยู่มีพื้นที่ในความรับผิดชอบขององค์การบริหารส่วนตำบลบางหลวงเพียงบางส่วนของหมู่บ้าน
ลักษณะภูมิอากาศ.
ฤดูร้อน ระหว่างเดือนมีนาคม ถึง เดือนพฤษภาคม อุณหภูมิเฉลี่ย 31 องศาเซลเซียส
ฤดูฝน ระหว่างเดือนมิถุนายน ถึง เดือนตุลาคม อุณหภูมิเฉลี่ย 29 องศาเซลเซียส
ฤดูหนาว ระหว่างเดือนพฤศจิกายน ถึง เดือนกุมภาพันธ์ อุณหภูมิเฉลี่ย 26 องศาเซลเซียส
ลักษณะของดิน.
สภาพลักษณะดินเป็นดินเหนียว มีความอุดมสมบูรณ์ตามธรรมชาติ เหมาะสำหรับประกอบอาชีพเกษตรกรรม
ประชากร.
ข้อมูลเกี่ยวกับจำนวนประชากร.
ข้อมูลจาก สำนักทะเบียนอำเภอบางเลน เดือนมิถุนายน พ.ศ. 2562
ช่วงอายุและจำนวนประชากร.
ช่วงอายุของประชากร หมู่ที่ 4-21 ตำบลบางหลวง อำเภอบางเลน จังหวัดนครปฐม ประจำปี 2562 รายละเอียด ดังนี้
ข้อมูลจาก สำนักทะเบียนอำเภอบางเลน เดือนมิถุนายน พ.ศ. 2562
สภาพทางสังคม.
การศึกษา.
- โรงเรียนระดับประถมศึกษา จำนวน 3 แห่ง
1. โรงเรียนบ้านหนองมะม่วง
2. โรงเรียนวัดบางน้อยใน
3.โรงเรียนวัดราษฎร์สามัคคี
- โรงเรียนระดับมัธยมศึกษา จำนวน 2 แห่ง
1. โรงเรียนบางหลวงวิทยา
2.โรงเรียนเจี้ยนหัว
- ศูนย์พัฒนาเด็กเล็ก จำนวน 1 แห่ง 
1. ศูนย์พัฒนาเด็กเล็กองค์การบริหารส่วนตำบลบางหลวง
ด้านสาธารณสุข.
- โรงพยาบาลส่งเสริมสุขภาพตำบล (รพ.สต) จำนวน 2 แห่ง
1. โรงพยาบาลส่งเสริมสุขภาพตำบลบางหลวง
2. โรงพยาบาลส่งเสริมสุขภาพตำบลบ้านบางหวาย
การสังคมสงเคราะห์.
องค์การบริหารส่วนตำบลบางหลวงได้ดำเนินการด้านสังคมสงเคราะห์ดังนี้
- ด้านสวัสดิการ 
1. เบี้ยยังชีพให้กับผู้สูงอายุ จำนวน 1,109 รายจำนวนเงิน 732,300 บาท
2. เบี้ยยังชีพให้กับผู้พิการ จำนวน 166 รายจำนวนเงิน 132,800 บาท 
3. เบี้ยยังชีพให้กับผู้ป่วยเอดส์ จำนวน 7 รายจำนวนเงิน 3,500 บาท
- ด้านบริการ 
1. การรับลงทะเบียนและประสานงานโครงการเงินอุดหนุนเพื่อการเลี้ยงดูเด็กแรกเกิด 
2. การประสานงานการทำบัตรผู้พิการ
ข้อมูลจาก งานพัฒนาชุมชน องค์การบริหารส่วนตำบลบางหลวง ณ เดือนมิถุนายน พ. ศ. 2562
ระบบบริการพื้นฐาน.
การคมนาคมขนส่ง.
สภาพถนนของตำบลบางหลวงยังมีสภาพที่ไม่ค่อยดีนัก เนื่องจากผิวถนนและขนาดยังไม่ได้มาตรฐาน ส่งผลให้เกิดปัญหาและเป็นอุปสรรคต่อการคมนาคมในการขนส่งสินค้าและพืชผลทางการเกษตร จึงถือเป็นอุปสรรคต่อการพัฒนาด้านเศรษฐกิจและสังคมภายในตำบลบางหลวงเป็นอย่างมาก
ถนนทั้งหมดภายในพื้นที่องค์การบริหารส่วนตำบลบางหลวง จำนวน 149 สาย แบ่งออกเป็น
1. ทางหลวง สาย บางเลน - บางหลวง - บางสาม (จังหวัดสุพรรณบุรี)
2. ทางหลวง สาย บางหลวง - กระตีบ (อำเภอกำแพงแสน จังหวัดนครปฐม)
3. ทางหลวง สาย บางหลวง - วัดไผ่โรงวัว (จังหวัดสุพรรณบุรี)
4. ถนนลาดยาง จำนวน 16 สาย ระยะทางรวม 34,469 เมตร
5. ถนนหินคลุก จำนวน 16 สาย ระยะทางรวม 5,968 เมตร
6. สะพาน จำนวน 24 สาย
การไฟฟ้า.
ในเขตองค์การบริหารส่วนตำบลบางหลวง มีผู้ใช้ไฟฟ้า จำนวน 1,355 ครัวเรือน
การประปา.
ระบบประปาหมู่บ้านจำนวน 22 แห่ง
- ประปาหมู่บ้านหมู่ที่ 4 จำนวน 2 แห่ง
- ประปาหมู่บ้านหมู่ที่ 7 จำนวน 2 แห่ง
- ประปาหมู่บ้านหมู่ที่ 8 จำนวน 1 แห่ง
- ประปาหมู่บ้านหมู่ที่ 9 จำนวน26 แห่ง
- ประปาหมู่บ้านหมู่ที่ 10 จำนวน 2 แห่ง
- ประปาหมู่บ้านหมู่ที่ 11 จำนวน 1 แห่ง
- ประปาหมู่บ้านหมู่ที่ 12 จำนวน 1 แห่ง
- ประปาหมู่บ้านหมู่ที่ 13 จำนวน 1 แห่ง
- ประปาหมู่บ้านหมู่ที่ 14 จำนวน 1 แห่ง
- ประปาหมู่บ้านหมู่ที่ 16 จำนวน 3 แห่ง
- ประปาหมู่บ้านหมู่ที่ 17 จำนวน 2 แห่ง
- ประปาหมู่บ้านหมู่ที่ 18 จำนวน 1 แห่ง
- ประปาหมู่บ้านหมู่ที่ 19 จำนวน 2 แห่ง
- ประปาหมู่บ้านหมู่ที่ 21 จำนวน 1 แห่ง
โทรศัพท์.
จำนวนบ้านที่มีโทรศัพท์ 1,298 หลังคาเรือน และในปัจจุบันในพื้นที่องค์การบริหารส่วนตำบลบางหลวงไม่มีบริการโทรศัพท์สาธารณะ เนื่องจากประชาชนในพื้นที่ส่วนใหญ่ใช้โทรศัพท์เคลื่อนที่ส่วนบุคคลซึ่งสามารถติดต่อสื่อสารได้อย่างรวดเร็ว
ไปรษณีย์ หรือการสื่อสาร หรือการขนส่ง และวัสดุ ครุภัณฑ์.
ที่ทำการไปรษณีย์บางหลวง จำนวน 1 แห่ง
ระบบเศรษฐกิจ.
การเกษตร.
ส่วนใหญ่ประชาชนในพื้นที่เขตองค์การบริหารส่วนตำบลบางหลวงประกอบอาชีพเกษตรกรรม ดังนี้
- ปลูกข้าว จำนวน 6,832 ไร่
- พืชไร่/พืชสวน เช่น ผักคะน้า พืชล้มลุกต่างๆ ผักบุ้ง มันเทศ จำนวน 1,735 ไร่
การประมง.
- เลี้ยงกุ้ง จำนวน 3,464 ไร่ 
- เลี้ยงปลา เช่น ปลานิล และอื่นๆ จำนวน 1,282 ไร่
การท่องเที่ยว.
สถานที่ที่น่าสนใจ ดังนี้
1) วัดบางหลวง 
2) วัดราษฎร์สามัคคี 
3) วัดลัฏฐิวนาราม 
4) วัดบางน้อยใน 
5) สำนักสงฆ์ลาดหลวง 
6) บึงลาดหลวง 
อุตสาหกรรม.
- บริษัท เอ็น ซี อาร์ กอล์ฟ แอนด์คันทรีคลับ
- บริษัท เวิลด์เทค เมเนจเมนท์ จำกัด 
- บริษัท โซลาร์ต้า จำกัด
- บริษัท โก-1 (ไทรใหญ่หลวง)
- บริษัท เกษมชัยฟาร์มกรุ๊ป จำกัด
- โรงงานสกายไลท์ จำกัด
- โรงงานดี แอนด์ ดี ทูล
- โรงงานอรุณเจริญผลพานิช
- โรงงานทัศนีพลาสติก
- โรงงานโชคถาวรพลาสติก
- บ่อดิน ต.รุ่งโรจน์
การพาณิชย์และกลุ่มอาชีพ.
- ปั้มน้ำมัน จำนวน 1 แห่ง (ปั๊มน้ำมันขนาดเล็ก)
- ร้านค้าสะดวกซื้อ จำนวน 44 แห่ง
แรงงาน.
แรงงานที่ใช้ในภาคเกษตรกรรมในเขตองค์การบริหารส่วนตำบลบางหลวง ส่วนใหญ่ใช้แรงงานจากสมาชิกในครัวเรือนเป็นหลัก ในกรณีที่สมาชิกในครัวเรือนไม่เพียงพอจึงจะจ้างแรงงานที่มีอยู่ในเขตองค์การบริหารส่วนตำบลบางหลวงมาช่วยเก็บเกี่ยวในฤดูการผลิต
ศาสนา ประเพณี วัฒนธรรม.
การนับถือศาสนา.
ประชาชนในพื้นที่องค์การบริหารส่วนตำบลบางหลวงส่วนใหญ่นับถือศาสนาพุทธ ประมาณร้อยละ 99 และเป็นผู้ที่นับถือศาสนาอื่นๆ เช่น คริสต์ อิสลาม ร้อยละ 1 
ในเขตพื้นที่องค์การบริหารส่วนตำบลบางหลวง มีศาสนสถานทางพุทธศาสนา ดังนี้
- วัด จำนวน 3 แห่ง 
1. วัดราษฎร์สามัคคี 
2. วัดบางน้อยใน
3. วัดลัฏฐิวนาราม
- สำนักสงฆ์ จำนวน 1 แห่ง 
1. สำนักสงฆ์ลาดหลวง
ประเพณีและงานประจำปี.
การจัดงานประเพณีต่างๆ จะจัดกันตามความเชื่อที่ยึดถือปฏิบัติกันมาทุกปี ซึ่งองค์การบริหารส่วนตำบลบางหลวงมีการจัดสนับสนุนการจัดงานตามจารีตประเพณีต่างๆ เช่น
- ประเพณีไทยทรงดำ จัดงานทุกวันที่ 9 มีนาคม ของทุกปี
- ประเพณีสงกรานต์
- ประเพณีวันเข้าพรรษา
ภูมิปัญญาท้องถิ่น ภาษาถิ่น.
ภาษาที่ใช้ส่วนใหญ่เป็นภาษาไทยกลาง และภาษาถิ่น เช่น " ลาวโซ่ง " (ภาษาของชาวไทยทรงดำ) 
สินค้าพื้นเมืองและของที่ระลึก.
- สินค้าโอทอป (OTOP One Tambon One Product) : น้ำพริกแกง โดยกลุ่มสตรีบ้านไผ่โรงวัว
ทรัพยากรธรรมชาติ.
น้ำ.
พื้นที่ตำบลบางหลวงมีแหล่งน้ำธรรมชาติที่สำคัญ คือ
- แม่น้ำท่าจีน
- คลองบางหลวง
- คลองบางน้อย
- คลองราษฎร์สามัคคี
- คลองตาพลอย
- คลองหนองมะม่วง
มีการพัฒนาทางด้านชลประทานหลายโครงการ ดังนี้
- โครงการส่งน้ำและบำรุงรักษาบางเลน รับผิดชอบพื้นที่ อำเภอบางเลน ฝั่งตะวันตกของแม่น้ำท่าจีน จนถึงด้านเหนือคลองท่าสาร - บางปลา ครอบคลุมพื้นที่ตำบลบางหลวง หมู่ที่ 1-8 10-14 , 20-21 จำนวน 15 หมู่บ้าน
- โครงการส่งน้ำและบำรุงรักษาพระยาบรรลือ รับผิดชอบพื้นที่ อำเภอบางเลน ฝั่งตะวันออกของแม่น้ำท่าจีน จนถึงด้านเหนือคลองพระพิมล ครอบคลุมพื้นที่ตำบลบางหลวง หมู่ที่ 15-19 จำนวนรวม 5 หมู่บ้าน
แหล่งน้ำธรรมชาติ แบ่งออกเป็น
- คลอง จำนวน 56 สาย
- แม่น้ำ จำนวน 1 สาย
- ลำน้ำ, ลำห้วย จำนวน 11 สาย
- บึง, หนอง และอื่นๆ จำนวน 11 แห่ง
แหล่งน้ำที่สร้างขึ้น
- บ่อน้ำตื้น จำนวน 5 แห่ง
- บ่อโยก จำนวน 4 แห่ง
-อื่นๆ (ระบุ)
- บ่อบาดาล จำนวน 34 แห่ง
- ระบบประปาหมู่บ้านที่เข้าระบบการบริหารจัดการของ อบต.บางหลวง จำนวน 12 แห่ง (12 แห่ง คือ หมู่ที่ 5,8,9,10,12,13,14,15,17,18,19 และ 21)
- ระบบประปาที่ อบต.บางหลวงรับผิดชอบ จำนวน 3 แห่ง (3 แห่ง คือ หมู่ที่ 6,20 และ 21)
- ระบบประปาที่อยู่ในความรับผิดชอบอื่นๆ จำนวน 3 แห่ง (3 แห่ง คือ วัด 1 แห่ง,โรงเรียนบางหลวงวิทยา และโรงเรียนบ้านหนองมะม่วง) 
ป่าไม้.
ในเขตพื้นที่องค์การบริหารส่วนตำบลบางหลวงไม่มีพื้นที่ป่าไม้ 
ภูเขา.
ในเขตพื้นที่องค์การบริหารส่วนตำบลบางหลวงไม่มีพื้นที่ภูเขา 
ทรัพยากรธรรมชาติที่สำคัญขององค์กรปกครองส่วนท้องถิ่น.
ในเขตพื้นที่องค์การบริหารส่วนตำบลบางหลวงมีทรัพยากรธรรมชาติที่อุดมสมบูรณ์ ซึ่งประกอบด้วย สภาพดินและแหล่งน้ำที่เหมาะแก่การทำการเกษตรและการเพาะปลูก ประชากรในพื้นที่ส่วนใหญ่องประกอบอาชีพเกษตรกรรมและการประมง